ระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์วิธีการ และเงื่อนไขในการผ่อนผันการชำระเงินคืนกองทุนลดหย่อนหนี้ หรือระงับการเรียกให้ชำระหนี้พ.ศ. ๒๕๖๑[๑] โดยที่เป็นการสมควรกำหนดหลักเกณฑ์วิธีการ และเงื่อนไขในการผ่อนผันการชำระเงินคืนกองทุนลดหย่อนหนี้หรือระงับการเรียกให้ชำระหนี้อาศัยอำนาจตามความในมาตรา ๑๙ (๑๑) (๑๗) มาตรา ๔๔ วรรคสามและมาตรา ๔๙ วรรคสอง แห่งพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๖๐ คณะกรรมการกองทุนเงินให้กู้ยืมเพื่อการศึกษาในการประชุมครั้งที่ ๘/๒๕๖๑เมื่อวันที่ ๒๕ กันยายน พ.ศ. ๒๕๖๑ได้มีมติให้ออกระเบียบไว้ ดังต่อไปนี้ข้อ๑ ระเบียบนี้เรียกว่าระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์ วิธีการและเงื่อนไขในการผ่อนผันการชำระเงินคืนกองทุน ลดหย่อนหนี้หรือระงับการเรียกให้ชำระหนี้พ.ศ. ๒๕๖๑ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในระเบียบนี้กองทุนหมายความว่า กองทุนเงินให้กู้ยืมเพื่อการศึกษาผู้กู้ยืมเงินหมายความว่า นักเรียนหรือนักศึกษาผู้ได้รับเงินกู้ยืมเพื่อการศึกษาจากกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๖๐ และให้หมายความรวมถึงนักเรียนหรือนักศึกษาผู้ได้รับเงินกู้ยืมตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ และนิสิตหรือนักศึกษาผู้รับทุนการศึกษาแบบต้องใช้คืนจากกองทุนเพื่อการศึกษาตามระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙ และที่แก้ไขเพิ่มเติมที่ออกตามพระราชบัญญัติเงินคงคลังพ.ศ. ๒๔๙๑ ด้วยคณะกรรมการหมายความว่า คณะกรรมการกองทุนเงินให้กู้ยืมเพื่อการศึกษาคณะอนุกรรมการหมายความว่า คณะอนุกรรมการกำกับการชำระเงินคืนกองทุนผู้จัดการหมายความว่า ผู้จัดการกองทุนเงินให้กู้ยืมเพื่อการศึกษาการผ่อนผันการชำระเงินคืนกองทุนหมายความว่า การให้ผู้กู้ยืมเงินชำระเงินคืนกองทุนแตกต่างไปจากจำนวน ระยะเวลาหรือวิธีการที่กำหนดไว้ในระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์ วิธีการ และเงื่อนไขเกี่ยวกับการให้เงินกู้ยืมเพื่อการศึกษาและการชำระเงินคืนกองทุนการลดหย่อนหนี้หมายความว่า การลดจำนวนเงินที่ผู้กู้ยืมเงินต้องชำระคืนกองทุนอันได้แก่เงินต้นดอกเบี้ยหรือค่าธรรมเนียมจัดการเงินกู้ หรือเบี้ยปรับหรือค่าธรรมเนียมกรณีผิดนัดชำระหนี้ให้แก่ผู้กู้ยืมเงินการระงับการเรียกให้ชำระหนี้หมายความว่า การที่กองทุนไม่ใช้สิทธิเรียกร้องให้ผู้กู้ยืมเงินชำระเงินคืนกองทุนในช่วงระยะเวลาหนึ่งตามที่กำหนดเมื่อสิ้นสุดระยะเวลาดังกล่าวแล้ว ผู้กู้ยืมเงินต้องเริ่มชำระเงินคืนกองทุนโดยระยะเวลาที่ระงับการเรียกให้ชำระหนี้ไม่นับรวมเข้าในระยะเวลาการชำระหนี้ของผู้กู้ยืมเงินรายนั้นข้อ๔ ผู้กู้ยืมเงินที่จะขอผ่อนผันการชำระเงินคืนกองทุนลดหย่อนหนี้ หรือระงับการเรียกให้ชำระหนี้ให้ยื่นคำขอพร้อมเอกสารตามแบบที่กองทุนกำหนดโดยยื่นคำขอต่อกองทุนหรือยื่นผ่านช่องทางอื่นที่กองทุนกำหนดให้ผู้จัดการหรือผู้ที่ผู้จัดการมอบหมายมีอำนาจพิจารณาอนุมัติตามวรรคหนึ่งเมื่อได้มีการพิจารณาอนุมัติให้ผ่อนผันการชำระเงินคืนกองทุนลดหย่อนหนี้ หรือระงับการเรียกให้ชำระหนี้แล้วให้ผู้จัดการรายงานคณะอนุกรรมการทราบข้อ๕ ในกรณีจำเป็นอื่น นอกจากที่กำหนดไว้ในระเบียบนี้หากคณะอนุกรรมการเห็นสมควรคณะอนุกรรมการอาจพิจารณาอนุมัติให้ยกเว้นหลักเกณฑ์หรือเงื่อนไขบางประการในการให้ผ่อนผันการชำระเงินคืนกองทุน ลดหย่อนหนี้หรือระงับการเรียกให้ชำระหนี้ที่แตกต่างจากที่กำหนดไว้ในระเบียบนี้ ให้แก่ผู้กู้ยืมเงินเป็นการเฉพาะรายก็ได้แล้วรายงานให้คณะกรรมการทราบ ทั้งนี้การพิจารณาอนุมัติดังกล่าวให้คำนึงถึงหลักความเสมอภาคและหลักการไม่เลือกปฏิบัติอย่างไม่เป็นธรรมด้วยข้อ๖ ในกรณีที่มีสถานการณ์หรือเหตุอื่นใดซึ่งมีผลหรืออาจมีผลกระทบต่อการบริหารจัดการกองทุนหากคณะกรรมการเห็นว่าจำเป็นและสมควรใช้มาตรการการผ่อนผันการชำระเงินคืนกองทุนลดหย่อนหนี้หรือระงับการเรียกให้ชำระหนี้ในช่วงระยะเวลาหนึ่งเพื่อแก้ไขหรือลดผลกระทบนั้น คณะกรรมการอาจประกาศกำหนดหลักเกณฑ์ วิธีการ เงื่อนไขและเงื่อนเวลาสำหรับการดำเนินการตามมาตรการดังกล่าวก็ได้ข้อ๗ ให้ผู้จัดการเป็นผู้รักษาการตามระเบียบนี้และให้มีอำนาจวินิจฉัยปัญหาในการปฏิบัติตามระเบียบนี้ แล้วรายงานให้คณะกรรมการทราบหมวด ๑การผ่อนผันการชำระเงินคืนกองทุน ข้อ๘ ในกรณีจำเป็น ผู้กู้ยืมเงินที่ครบกำหนดชำระหนี้และไม่เป็นผู้ผิดนัดชำระหนี้อาจขอผ่อนผันการชำระเงินคืนกองทุนได้เมื่อมีเหตุอย่างหนึ่งอย่างใด ดังต่อไปนี้(๑)เป็นผู้ไม่มีรายได้(๒)เป็นผู้มีรายได้ไม่เกินแปดพันแปดบาทต่อเดือน(๓)เป็นผู้ประสบภัยพิบัติจากอัคคีภัย อุทกภัย วาตภัย หรือภัยธรรมชาติอื่น ๆ รวมถึงภัยจากสงครามหรือจลาจล ซึ่งทรัพย์สินได้รับความเสียหายอย่างรุนแรง(๔) เป็นผู้มีรายได้ถดถอย หรือมีความจำเป็นต้องดูแลบุคคลในครอบครัวซึ่งชราภาพ ป่วยหรือพิการ(๕)เหตุอื่นใดที่คณะอนุกรรมการกำหนดให้เป็นรายบุคคลตามความเหมาะสมหลักเกณฑ์การพิจารณาความเสียหายของทรัพย์สินอย่างรุนแรงตาม (๓) และการเป็นผู้มีรายได้ถดถอย หรือมีความจำเป็นต้องดูแลบุคคลในครอบครัวซึ่งชราภาพ ป่วย หรือพิการตาม (๔) ให้เป็นไปตามที่กองทุนประกาศกำหนดโดยความเห็นชอบของคณะอนุกรรมการข้อ ๙ การขอผ่อนผันการชำระเงินคืนกองทุนด้วยเหตุตามข้อ๘ (๑) (๒) และ (๓) ผู้กู้ยืมเงินคนหนึ่งอาจได้รับการพิจารณาให้ผ่อนผันการชำระเงินคืนกองทุนไม่เกินสองคราวๆ ละไม่เกินหนึ่งปีนับจากวันที่ได้รับอนุมัติการที่ผู้กู้ยืมเงินได้รับอนุมัติให้ผ่อนผันการชำระเงินคืนกองทุนมีผลให้ในระหว่างช่วงระยะเวลาที่ผู้กู้ยืมเงินได้รับการผ่อนผันการชำระเงินคืนกองทุนนั้นผู้กู้ยืมเงินไม่ต้องชำระหนี้ทั้งเงินต้นและดอกเบี้ย ทั้งนี้กองทุนจะยกเว้นเบี้ยปรับหรือค่าธรรมเนียมกรณีผิดนัดชำระหนี้ที่เกิดขึ้นในระหว่างเวลาที่ได้รับการผ่อนผันนั้นเมื่อสิ้นสุดระยะเวลาผ่อนผันการชำระเงินคืนกองทุนผู้กู้ยืมเงินต้องชำระเงินคืนกองทุนให้เสร็จสิ้นโดยกองทุนจะนำยอดหนี้ที่คงเหลือนับแต่วันที่สิ้นสุดการผ่อนผันมาคำนวณใหม่และให้ชำระตามระยะเวลาที่เหลืออยู่ตามสัญญากู้ยืมเงินเดิมข้อ๑๐ ในกรณีผู้กู้ยืมเงินได้รับอนุมัติให้ผ่อนผันการชำระเงินคืนกองทุนด้วยเหตุตามข้อ๘ (๔) ให้ผู้กู้ยืมเงินทำบันทึกข้อตกลงต่อท้ายสัญญากู้ยืมเงินกับกองทุนและถือเป็นส่วนหนึ่งของสัญญากู้ยืมเงินซึ่งในบันทึกข้อตกลงนั้นต้องมีลายมือชื่อผู้ค้าประกันให้ความยินยอมให้ผ่อนผันด้วยโดยผู้กู้ยืมเงินยอมรับเงื่อนไขใหม่ในการชำระเงินคืนกองทุนดังนี้(๑)ได้รับการผ่อนผันขยายระยะเวลาในการชำระเงินคืนกองทุนดังนี้(๑.๑)หากมีมูลหนี้รวมคงเหลือไม่เกินหนึ่งแสนบาท ให้ขยายระยะเวลาการชำระหนี้ให้ไม่เกินหนึ่งจุดห้าเท่าของระยะเวลาที่เหลืออยู่ตามสัญญากู้ยืมเงินเดิมและเมื่อขยายระยะเวลาการชำระหนี้แล้ว ในการชำระเงินงวดสุดท้ายผู้กู้ยืมเงินต้องมีอายุไม่เกินหกสิบปี(๑.๒)หากมีมูลหนี้รวมคงเหลือเกินหนึ่งแสนบาทแต่ไม่เกินสองแสนบาท ให้ขยายระยะเวลาการชำระหนี้ให้ไม่เกินสองเท่าของระยะเวลาที่เหลืออยู่ตามสัญญากู้ยืมเงินเดิมและเมื่อขยายระยะเวลาการชำระหนี้แล้ว ในการชำระเงินงวดสุดท้ายผู้กู้ยืมเงินต้องมีอายุไม่เกินหกสิบปี(๑.๓)หากมีมูลหนี้รวมคงเหลือเกินสองแสนบาท ให้ขยายระยะเวลาการชำระหนี้ให้ไม่เกินสองจุดห้าเท่าของระยะเวลาที่เหลืออยู่ตามสัญญากู้ยืมเงินเดิมและเมื่อขยายระยะเวลาการชำระหนี้แล้ว ในการชำระเงินงวดสุดท้ายผู้กู้ยืมเงินต้องมีอายุไม่เกินหกสิบปี(๒)ให้ผู้กู้ยืมเงินชำระหนี้เป็นรายเดือน โดยกองทุนจะนำยอดหนี้ที่คงเหลืออันได้แก่เงินต้นและดอกเบี้ยหรือค่าธรรมเนียมจัดการเงินกู้นับแต่วันที่ได้รับอนุมัติให้ผ่อนผันมาคำนวณใหม่เฉลี่ยให้ชำระในแต่ละเดือนเท่า ๆกัน และให้ผู้กู้ยืมเงินชำระตามจำนวนที่กำหนดภายในระยะเวลาที่ได้รับการผ่อนผัน(๓)หากผู้กู้ยืมเงินผิดนัดชำระหนี้ตามบันทึกข้อตกลงในเดือนใดเดือนหนึ่ง ให้การขยายระยะเวลานั้นเป็นอันสิ้นผลผู้กู้ยืมเงินต้องชำระหนี้ให้เสร็จสิ้นภายในระยะเวลาตามสัญญากู้ยืมเงินเดิมและต้องเสียเบี้ยปรับหรือค่าธรรมเนียมกรณีผิดนัดชำระหนี้ในอัตราร้อยละหนึ่งจุดห้าต่อเดือนของจำนวนเงินที่ค้างชำระตลอดระยะเวลาที่ผิดนัดในการทำบันทึกข้อตกลงต่อท้ายสัญญากู้ยืมเงินกับกองทุนตามวรรคหนึ่งให้นำเอาวิธีการทำสัญญากู้ยืมเงิน กองทุนที่กำหนดไว้ในระเบียบของกองทุนเกี่ยวกับการให้กู้ยืมเงินเพื่อการศึกษามาใช้โดยอนุโลมหมวด ๒การลดหย่อนหนี้ ข้อ๑๑ ในวันครบกำหนดชำระหนี้หรือก่อนวันครบกำหนดชำระหนี้หากผู้กู้ยืมเงินรายใดชำระเงินคืนกองทุนครบถ้วนทั้งจำนวนในคราวเดียวเป็นเหตุให้หนี้เงินกู้ยืมระงับผู้กู้ยืมเงินรายนั้นจะได้รับการลดหย่อนจำนวนเงินที่จะต้องชำระในอัตราร้อยละสามของเงินต้นที่ต้องชำระนั้นข้อ๑๒ ผู้กู้ยืมเงินที่อยู่ระหว่างการชำระเงินคืนกองทุนและมิได้เป็นผู้ผิดนัดชำระหนี้หรือเคยเป็นผู้ผิดนัดชำระหนี้หากชำระเงินคืนกองทุนครบถ้วนทั้งจำนวนเงินที่คงเหลือเป็นเหตุให้หนี้เงินกู้ยืมระงับผู้กู้ยืมเงินรายนั้นจะได้รับการลดหย่อนจำนวนเงินที่จะต้องชำระในอัตราร้อยละสามของเงินต้นคงเหลือที่ต้องชำระนั้นหมวด ๓การระงับการเรียกให้ชำระหนี้ ข้อ๑๓ ในกรณีที่ผู้กู้ยืมเงินพิการหรือทุพพลภาพจนไม่สามารถประกอบการงานได้หรือในกรณีผู้กู้ยืมเงินมีเหตุจำเป็นอย่างใดอย่างหนึ่งตามที่กำหนดต่อไปนี้ ผู้กู้ยืมเงินหรือผู้มีอำนาจกระทำการแทนผู้กู้ยืมเงินอาจยื่นคำขอพร้อมเอกสารตามแบบที่กองทุนกำหนดเพื่อขอให้กองทุนพิจารณาระงับการเรียกให้ชำระหนี้ก็ได้(๑)เป็นโรคติดต่อร้ายแรงหรือโรคเรื้อรังที่ปรากฏอาการเด่นชัด หรือรุนแรงจนไม่สามารถประกอบการงานได้(๒)เป็นผู้ที่ได้รับโทษตามคำพิพากษาถึงที่สุดให้จำคุกตลอดชีวิต(๓)ศาลได้มีคำสั่งพิทักษ์ทรัพย์เด็ดขาดและกองทุนได้ดำเนินการยื่นคำขอรับชำระหนี้ในคดีล้มละลายแล้วหลักเกณฑ์การพิจารณาความเป็นผู้พิการหรือทุพพลภาพจนไม่สามารถประกอบการงานได้เป็นโรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรงจนไม่สามารถประกอบการงานได้ให้เป็นไปตามที่กองทุนประกาศกำหนดโดยความเห็นชอบของคณะอนุกรรมการข้อ๑๔ เมื่อผู้กู้ยืมเงินที่ได้รับอนุมัติการระงับการเรียกให้ชำระหนี้ตามข้อ๑๓ แล้ว กองทุนจะไม่ใช้สิทธิเรียกร้องให้ผู้กู้ยืมเงินชำระเงินคืนกองทุนในช่วงระยะเวลาที่เหตุอันเป็นเงื่อนไขในการระงับการเรียกให้ชำระหนี้นั้นๆ ยังอยู่ และเมื่อเหตุอันเป็นเงื่อนไขนั้นสิ้นสุดลงแล้ว ผู้กู้ยืมเงินต้องเริ่มชำระเงินคืนกองทุนตามความรับผิดในสัญญากู้ยืมเงินเดิมโดยระยะเวลาที่ระงับการเรียกให้ชำระหนี้จะไม่ถูกนับรวมเข้าในระยะเวลาการชำระหนี้ของผู้กู้ยืมเงินรายนั้นข้อ๑๕ ผู้กู้ยืมเงินที่เป็นผู้พิการหรือทุพพลภาพจนไม่สามารถประกอบการงานได้ซึ่งได้รับอนุมัติการระงับการเรียกให้ชำระหนี้ ต้องส่งสำเนาบัตรประจำตัวผู้พิการให้แก่กองทุนและต้องรายงานสถานภาพต่อกองทุนภายในหกเดือนนับแต่วันที่บัตรประจำตัวผู้พิการหมดอายุเมื่อผู้กู้ยืมเงินได้รับอนุมัติการระงับการเรียกให้ชำระหนี้ตามข้อ๑๓ (๑) แล้ว กองทุนจะมีหนังสือแจ้งผลการอนุมัติให้ผู้กู้ยืมเงินทราบผู้กู้ยืมเงินมีหน้าที่รายงานสถานภาพต่อกองทุนเป็นประจำทุกปี ทั้งนี้ ให้รายงานภายในสามสิบวันก่อนครบระยะเวลาหนึ่งปีนับแต่วันที่ได้รับอนุมัติและภายในสามสิบวันก่อนครบระยะเวลาหนึ่งปีในปีถัดๆ ไปเมื่อผู้กู้ยืมเงินได้รับอนุมัติการระงับการเรียกให้ชำระหนี้ตามข้อ๑๓ (๒) แล้ว กองทุนจะมีหนังสือแจ้งผลการอนุมัติให้ผู้กู้ยืมเงินทราบผู้กู้ยืมเงินมีหน้าที่รายงานสถานภาพต่อกองทุนเป็นประจำทุกห้าปี ทั้งนี้ให้รายงานภายในสามสิบวันก่อนครบระยะเวลาห้าปีนับแต่วันที่ได้รับอนุมัติและภายในสามสิบวันก่อนครบระยะเวลาห้าปีในคราวถัดๆ ไปข้อ๑๖ หากผู้กู้ยืมเงินที่ได้รับอนุมัติการระงับการเรียกให้ชำระหนี้ไม่รายงานสถานภาพตามข้อ ๑๕ หรือปรากฏข้อเท็จจริงว่าผู้กู้ยืมเงินเป็นผู้ที่สามารถชำระเงินคืนกองทุนได้ให้การระงับการเรียกให้ชำระหนี้เป็นอันสิ้นผล และให้ผู้กู้ยืมเงินชำระหนี้ตามสัญญากู้ยืมเงินเดิมโดยกองทุนจะนำยอดหนี้คงเหลือนับแต่วันที่สิ้นสุดการระงับการเรียกให้ชำระหนี้มาคำนวณใหม่และให้ชำระตามจำนวนที่กำหนดภายในระยะเวลาที่เหลืออยู่ตามสัญญากู้ยืมเงินเดิมโดยระยะเวลาที่ระงับการเรียกให้ชำระหนี้ที่เกิดก่อนวันที่การระงับการเรียกให้ชำระหนี้สิ้นผลจะไม่ถูกนับรวมเข้าในระยะเวลาการชำระหนี้ของผู้กู้ยืมเงินรายนั้นประกาศณ วันที่ ๒๘ กันยายน พ.ศ. ๒๕๖๑ประสงค์พูนธเนศปลัดกระทรวงการคลังประธานกรรมการกองทุนเงินให้กู้ยืมเพื่อการศึกษาปวันวิทย์/จัดทำ๑๓ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๙๗ ง/หน้า ๙/๒๐ พฤศจิกายน ๒๕๖๑